
		Savivaldybės veiklos programa

(programos pavadinimas)
PROGRAMOS APRAŠYMAS
Biudžetiniai metai	2024 metai 
Asignavimų valdytojas (-ai), kodas	Šiaulių m. sav. administracija 188771865; Šiaulių apskaitos centras 305888561; Šiaulių miesto savivaldybės kontrolės ir audito tarnyba 188657559
Vykdytojas (-ai)	Bendrųjų reikalų skyrius
Programos pavadinimas	Savivaldybės veiklos programa	Kodas	11
Programos parengimo argumentai	Savivaldybės veiklos programa parengta, siekiant įgyvendinti Šiaulių miesto 2015–2024 m. strateginiame plėtros plane numatytus tikslus ir uždavinius.
			
Ilgalaikis prioritetas	(pagal SPP)	Veržlus – konkurencinga verslo aplinka	Kodas	2
Šia programa įgyvendinamas savivaldybės strateginis tikslas:	Efektyviai panaudojant žmogiškuosius ir finansinius resursus formuoti palankią aplinką investicijų pritraukimui	Kodas	11-2
Programos tikslas	Efektyviai organizuoti Savivaldybės darbą ir užtikrinti Savivaldybės funkcijų įgyvendinimą	Kodas		11 01


Tikslo įgyvendinimo aprašymas: 
Siekiant efektyviai organizuoti Savivaldybės darbą ir tinkamai įgyvendinti valstybines (perduotas savivaldybei) funkcijas, būtina užtikrinti tiek pakankamus žmogiškuosius, tiek materialinius resursus. Racionalus, strategiškai numatytas ir pagrįstas lėšų panaudojimas labai svarbus šio tikslo įgyvendinimo veiksnys.	Svarbus vaidmuo organizuojant kuo efektyvesnį Savivaldybės darbą tenka informacijos apie Savivaldybės vykdomų funkcijų įgyvendinimą sklaida ir įstaigos komunikacija su gyventojais socialiniuose tinkluose ne tik lietuvių, bet ir anglų kalbomis.	Efektyviam darbui būtina palaikyti esamas ir diegti vis naujas informacines technologijas, skaitmenizuoti procesus, tam pasitelkiama ES struktūrinių fondų parama vykdant projektus. Siekiama tendencingai mažinti administracinę naštą ne tik organizuojant gyventojų aptarnavimo procesus, bet ir išnaudojant galimybes skaitmenizuoti vidinius administravimo procesus.
Stipri ir efektyviai dirbanti Savivaldybė yra ta, kuri tinkamai tvarkosi su savo finansiniais įsipareigojimais ir turi finansinių rezervų nenumatytoms ekstremalioms situacijoms suvaldyti, todėl tikslui siekti yra numatomos priemonės, kaip užtikrinti finansinių įsipareigojimų vykdymą  ir ekstremalių situacijų padarinių šalinimą.	Organizacijos valdymas daro poveikį visų jos darbuotojų gyvenimo kokybei, todėl organizacija yra saistoma teisinės ir moralinės atsakomybės įgyvendinti lygių galimybių politiką. Lygios galimybės turi būti užtikrintos visiems asmenims, paslaugų vartotojams ir darbuotojams. Darbdavio pareiga įgyvendinti lygias galimybes darbe ir pagal kompetenciją rengti, tvirtinti ir įgyvendinti priemones, skirtas lygioms galimybėms užtikrinti nepaisant lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos, pilietybės. Stiprios savivaldybės uždaviniai yra ne tik užtikrinti savo kaip įstaigos materialinį, ūkinį ir finansinį stabilumą, bet ir atitinkamai numatyti finansus valdomoms biudžetinėms įstaigoms ir įmonėms. 2024–2025 m. Savivaldybės administracija planuoja pradėti vykdyti stogo dangos ir archyvo patalpų projektavimo ir rangos darbus.
Rezultato vertinimo kriterijai:Mato vnt.202420252026
Vidutiniškai vieno darbuotojo dalyvavimas mokymuose (kartais)vnt.2,32,32,3Suteiktų elektroninių paslaugų kiekisvnt.14 00020 00025 000Valstybės deleguotų funkcijų skaičiusvnt.202020

11 01 01 Uždavinys. Organizuoti Savivaldybės veiklos funkcijų įgyvendinimą	Uždavinys įgyvendinamas siekiant užtikrinti materialinį, ūkinį aprūpinimą, užtikrinant efektyvų Savivaldybės administracijos, Savivaldybės mero ir mero politinio (asmeninio) pasitikėjimo valstybės tarnautojų, Kontrolės tarnybos ir Šiaulių apskaitos centro darbą.
Taip pat 2024 m. bus parengti Šiaulių miesto 2025–2033 m. Strateginis plėtros planas ir 2025–2027 m. Strateginis veiklos planas.

11 01 02 Uždavinys. Tinkamai įgyvendinti valstybines (perduotas savivaldybei) funkcijas
Vykdant uždavinį užtikrinamas valstybinių (perduotų savivaldybei) funkcijų vykdymas,  pagal gyventojų suformuotą poreikį. Labai svarbu, kad Savivaldybė tiek materialiai tiek per žmogiškuosius resursus būtų pasirengusi kuo efektyviau užtikrinti savalaikį ir kokybišką šių paslaugų teikimą gyventojams.

11 01 04 Uždavinys. Diegti ir palaikyti Savivaldybės administracijoje modernias informacines sistemas
Patikimai veikiančios informacinės sistemos ir pažangios informacinės technologijos sudaro administracinės naštos verslui ir gyventojams mažinimo prielaidas. Siekiant įgyvendinti uždavinį, bus  siekiama mažinti administracinę naštą, numatant 2022–2024 m. administracinės naštos mažinimo kryptis (priemones). Vykdant priemones, bus siekiama kuo mažesnėmis laiko sąnaudomis ir finansinėmis išlaidomis vykdyti teisės aktuose numatytus informacinius įsipareigojimus, maksimaliai supaprastinti administracines procedūras, gerinti elektroninių administracinių paslaugų plėtojimą ir užtikrinti administracinės naštos stebėseną, viešumą ir prevenciją. Siekiant užtikrinti nepertraukiamą ir efektyvų informacinių sistemų bei kompiuterinės technikos darbą, kasmet yra analizuojami ir projektuojami kompiuterinės ir programinės įrangos poreikiai, atnaujinama įrangos bazė. 
Siekiant užtikrinti efektyvią gatvių, šaligatvių ir miesto žaliųjų teritorijų, įvairių kitų plotų priežiūros kokybę mieste, sukurtas ir įdiegtas prototipas, kuris užtikrinta maksimaliai tikslų gatvių, šaligatvių ir miesto žaliųjų teritorijų, įvairių prižiūrimų plotų apskaičiavimą su minimalia leistina paklaida.

11 01 06 Uždavinys. Užtikrinti finansinių įsipareigojimų vykdymą
Savivaldybės ilgalaikiame plėtros plane numatytą darnų miesto vystymąsi dėl ribotų finansinių resursų yra sudėtinga įgyvendinti tik Savivaldybės lėšomis, todėl viena iš galimybių – paskolos. Įgyvendinant uždavinį, siekiama Savivaldybės skolinimosi poreikį patenkinti laiku, kuo mažesniais kaštais ir priimtina rizika, neviršijant nustatytų skolinimosi limitų, užtikrinti savalaikį priimtų įsipareigojimų vykdymą. Taip pat yra įgyvendinama priemonė „Kompensuoti keleivių vežimo vietiniais maršrutais organizavimo išlaidas“. Įgyvendinant šią priemonę vežėjui bus kompensuojami nuostoliai, susidarę teikiant keleivių vežimo vietiniais maršrutais viešąsias paslaugas ir kompensuojamos konkursinių maršrutų operavimo sąnaudos pagal Savivaldybės sudarytas sutartis su vežėju dėl viešųjų paslaugų teikimo ir nuostolių kompensavimo ir operatoriaus veiklos ir sąnaudų kompensavimo. Įgyvendinant priemonę „Vykdyti išmokėtos dotacijų dalies savivaldybei grąžinimą“ vykdomas išmokėtų savivaldybės dotacijų dalies grąžinimas vadovaujantis 2016 m. gegužės 26 d. Lietuvos Respublikos finansų ministro įsakymu Nr. 1K-213 „Dėl dotacijų savivaldybėms skyrimo ir grąžinimo tvarkos aprašo patvirtinimo“.

11 01 07 Uždavinys. Užtikrinti pagrindinius lygių galimybių principus Savivaldybės administracijoje
Užtikrinant Savivaldybės administracijos darbuotojų (moterų ir vyrų) lygias galimybes viena iš būtinų sąlygų yra sudaryti darbuotojams (moterims ir vyrams) palankias sąlygas derinti šeimos įsipareigojimus ir darbą. Tai įgyvendinama sudarant galimybes Savivaldybės administracijos darbuotojams dirbti nuotoliniu būdu ir taikyti lanksčius darbo grafikus. Labai svarbus vaidmuo atitenka informacijos sklaidai, todėl numatoma informaciją apie lygias galimybes skelbti Savivaldybės administracijos interneto svetainėje nuolat periodiškai ją atnaujinti, informuojant apie Savivaldybės administracijos veiklą lygių galimybių užtikrinimo srityje, šviečiant visuomenę lygių galimybių klausimais. Labai svarbu įgyvendinti lygių galimybių užtikrinimo principus ne tik Savivaldybės administracijoje, bet ir Savivaldybės vykdomose rėmimo programose numatyti lygių galimybių kriterijus / kryptis. Siekiama, kad vertinant organizacijų pateiktus projektus paramai gauti būtų atsižvelgiama ir į lygių galimybių užtikinimo kriterijus ar tam tikras kryptis.	


Programos tikslas	Plėtoti bendradarbiavimą su socialiniais partneriaisKodas	11 02
Tikslo įgyvendinimo aprašymas:	Programos tikslas yra užtikrinti kuo glaudesnį bendradarbiavimą ne tik su socialiniai partneriais, vykdant prevencines programas, bet ir skatinti nevyriausybinių organizacijų veiklą, plėtrą ir bendradarbiavimą su savivalda, įtraukti kuo daugiau jaunų žmonių, įgyvendinat jaunimo politiką, skatinant jaunimo aktyvumą dalyvaujant įvairiose veiklose, įsitraukiant į miestui svarbių klausimų sprendimus, teikiant iniciatyvų projektus.
Tikslas yra remti ir skatinti vietos bendruomenes, finansiškai prisidedant prie Šiaulių miesto veiklos grupės projektų įgyvendinimo, bendruomenės iniciatyvų, skirtų gyvenamajai aplinkai gerinti projektų ir iniciatyvų finansavimo, atkreipti dėmesį ne tik į vietos bendruomenių poreikius, bet ir į trečiųjų šalių piliečių poreikius.

11.02.01. Uždavinys. Plėtoti bendradarbiavimą su miesto teisėtvarkos institucijomis ir vietos bendruomene
Siekiant įgyvendinti uždavinį, bus kompleksiškai planuojamos ir koordinuojamos nusikaltimų prevencijos ir gaisrų prevencijos priemonės, susijusios su gyventojų saugumo stiprinimu ir saugios Savivaldybės aplinkos kūrimu. Šiam uždaviniui įgyvendinti planuojama įvykdyti 15 Šiaulių m. savivaldybės nusikaltimų prevencijos programos plano priemonių su miesto teisėtvarkos institucijomis, nevyriausybinėmis organizacijomis ir kitais atsakingais vykdytojais pagal Šiaulių miesto savivaldybės 2023–2025 nusikaltimų prevencijos programą. Pagal Šiaulių miesto savivaldybės gaisrų prevencijos 2023–2025 m. programą planuojama įvykdyti priemonių plane nustatytas 22 prevencines priemones bendradarbiaujant su Priešgaisrinės apsaugos ir gelbėjimo departamento prie VRM Šiaulių priešgaisrine gelbėjimo valdyba, Savivaldybės administracijos padaliniais ir įstaigomis. Įgyvendinant priemones, susijusias su jaunimo politika, pasirenkama tikslinė grupė – jauni žmonės (14–29 metų amžiaus), jaunimo organizacijos, su jaunimu dirbančios organizacijos, neformalios jaunimo grupės, atviri jaunimo centrai ir atvirosios jaunimo erdvės, registruotos ir veikiančios Šiaulių mieste. Skatinant aktyvų jaunimo dalyvavimą įvairiose veiklose (visuomeninėje, socialinėje, savanorystės, pilietinėje ir kt.) bus siekiama užtikrinti jaunų žmonių (neformalių jaunimo grupių), jaunimo organizacijų (toliau – JO) ir su jaunimu dirbančių organizacijų (toliau – SJDO) nuolatinę ir ilgalaikę projektinę veiklą. Projektai gali būti finansuojami savivaldybės biudžeto lėšomis, nacionaliniu (dažniausiai tokius projektus finansuoja Lietuvos Respublikos socialinės apsaugos ir darbo ministerija) ir tarptautiniu (dažniausia tai ERASMUS+) lygiu. Šiaulių miesto savivaldybė finansuos jaunimo iniciatyvų projektus, kuriais siekiama gerinti JO ir SJDO veiklos kokybę ir efektyvumą, spręsti įvairias jaunimo problemas, didinti jaunų žmonių aktyvumą ir užimtumą. Konkurso būdu jaunimo iniciatyvų projektai bus atrenkami ir iš dalies finansuojami vadovaujantis Jaunimo iniciatyvų projektų finansavimo konkurso nuostatais, kurie rengiami vadovaujantis Jaunimo reikalų departamento prie Socialinės apsaugos ir darbo ministerijos parengtomis rekomendacijomis ir tvirtinami Administracijos direktoriaus įsakymu. Jaunimo iniciatyvų projektų prioritetus kasmet teikia Šiaulių miesto savivaldybės jaunimo reikalų taryba, atsižvelgdama į nacionalinės jaunimo politikos aktualijas, juos įsakymu tvirtina Savivaldybės administracijos direktorius.  Siekiant užtikrinti atvirojo darbo su jaunimu formų plėtrą ir kokybę būtina kurti ar palaikyti atvirus jaunimo centrus ir atviras jaunimo erdves, užtikrinti darbo su jaunimu gatvėje plėtrą. Jaunų žmonių įsitraukimas į savanorišką veiklą sudaro sąlygas skatinti pilietiškumą, didinti visuomeninį aktyvumą, įgyti darbinių įgūdžių. Jaunimo savanoriška veikla bus užtikrinama įgyvendinant savanoriškos veiklos Savivaldybėje modelį, palaikant tarptautinę savanorišką tarnybą. Uždavinys bus įgyvendinamas skatinant Šiaulių miesto nevyriausybinių organizacijų veiklą ir užtikrinant jų plėtrą. Bendruomeninės veiklos rėmimas užtikrinamas vadovaujantis Socialinės apsaugos ir darbo ministro patvirtinta  priemone „Stiprinti bendruomeninę veiklą savivaldybėse“. Šių priemonių tikslinės grupės – bendruomeninės ir nevyriausybinės organizacijos, veikiančios Šiaulių mieste. Priemonės tikslas – skatinti gyvenamųjų vietovių bendruomenių (toliau – bendruomenė) savarankiškumą tenkinant socialinius jų narių (gyventojų) poreikius, stiprinti narių (gyventojų) sutelktumą ir tarpusavio pasitikėjimą, bendruomeninę veiklą, sudaryti sąlygas bendruomeninėms, religinėms, kitoms nevyriausybinėms organizacijoms dalyvauti priimant sprendimus dėl bendruomenių narių (gyventojų) socialinių poreikių tenkinimo. Priemonės „Įgyvendinti dalyvaujamojo biudžeto iniciatyvas“ vykdymas yra vienas geriausių savivaldos ir vietos gyventojų bendradarbiavimo pavyzdžių, siekiant bendro tikslo – turėti patrauklią gyvenamąją aplinką, gerinti infrastruktūrą, ten, kur yra išreikštas didžiausias gyventojų poreikis ir būtinybė. Šiomis dienomis labai svarbus tampa ir bendradarbiavimas su trečiųjų šalių piliečiais, todėl, įvertinus trečiųjų šalių piliečių poreikius Savivaldybėje ir Savivaldybės turimas kompetencijas, siekiama parengti integracijos paslaugų kūrimo ir įgyvendinimo rekomendacijas ir paslaugų paketą trečiųjų šalių piliečiams.





Numatomas programos įgyvendinimo rezultatas:	2015–2024 m. Šiaulių miesto strateginio plėtros plano dalys, susijusios su vykdoma programa:
1.1.3. ugdyti visuomenės sąmoningumą, pilietiškumą, skatinant verslo, švietimo, NVO, kultūros ir mokslo bendradarbiavimą;
2.3.1. sutelkti aukštos kultūrinės ir profesinės kompetencijos darbuotojų komandą;
2.3.2. išvystyti visiems prieinamas, kokybiškas viešąsias paslaugas, pasitelkiant informacines technologijas;
3.3.3. sukurti vaizdo stebėjimo ir informacijos valdymo sistemą



Planuojami programos finansavimo šaltiniai:	Savivaldybės biudžeto lėšos (SB); Valstybės biudžeto lėšos (VB); Lėšų likutis ataskaitinio laikotarpio pabaigoje (LIK); Europos Sąjungos lėšos (ES); Įstaigos pajamų lėšos (PL); Lėšos valstybinėms funkcijoms VB (VF)



Susiję Lietuvos Respublikos ir savivaldybės teisės aktai: 	1. Lietuvos Respublikos vietos savivaldos įstatymas;	2. Lietuvos Respublikos strateginio valdymo įstatymas;
3. Lietuvos Respublikos valstybės tarnybos įstatymas;
4. Lietuvos Respublikos viešųjų įstaigų įstatymas;
5. Lietuvos Respublikos Civilinis ir LR Administracinių teisių pažeidimo kodeksai;
6. Lietuvos Respublikos biudžetinių įstaigų įstatymas;
7. Lietuvos Respublikos įmonių rejestro įstatymas;
8. Lietuvos Respublikos akcinių bendrovių įstatymas;
9. Lietuvos Respublikos karo prievolės įstatymas;
10. Lietuvos Respublikos valstybinės kalbos įstatymas;
11. Lietuvos Respublikos archyvų įstatymas;
12. Lietuvos Respublikos civilinis kodeksas;
13. Lietuvos Respublikos pilietybės įstatymas;
14. Lietuvos Respublikos valstybės ir savivaldybių įmonių įstatymas;
15. Lietuvos Respublikos socialinių paslaugų įstatymas;
16. Lietuvos Respublikos Vyriausybės 2004 m. kovo 26 d. nutarimas Nr. 345 „Dėl Savivaldybių skolinimosi taisyklių patvirtinimo“;
17. Šiaulių miesto savivaldybės mero 2023 m. birželio 7 d. potvarkis Nr. M-391 „Dėl Šiaulių miesto savivaldybės strateginio veiklos plano ir biudžeto projektų rengimo taisyklių patvirtinimo“;
18. Lietuvos Respublikos susisiekimo ministro įsakymas Nr. 3-457 „Dėl nuostolių, patirtų vykdant keleivinio kelių transporto viešųjų paslaugų įsipareigojimus“;
19. Lietuvos Respublikos jaunimo politikos pagrindų įstatymas;
20. 2021-05-06 Šiaulių miesto savivaldybės tarybos sprendimas Nr. T-202 „Dėl Šiaulių miesto savivaldybės nevyriausybinių organizacijų projektų finansavimo savivaldybės biudžeto lėšomis tvarkos aprašo patvirtinimo“;	21. Šiaulių miesto savivaldybės tarybos 2021 m. gegužės 6 d. sprendimas Nr. T-204 „Dėl Šiaulių miesto savivaldybės pelno nesiekiančių juridinių asmenų projektų ir (ar) programų finansavimo savivaldybės biudžeto lėšomis tvarkos aprašo patvirtinimo“;
22. Šiaulių miesto savivaldybės tarybos 2023 m. spalio 5 d. sprendimas Nr. T-394 „Dėl mokinių dalyvaujamojo biudžeto iniciatyvos projektų atrankos ir finansavimo tvarkos aprašo patvirtinimo“;
23. 2011-02-17 Lietuvos Respublikos Vyriausybės nutarimas Nr. 184 „Dėl Saugios savivaldybės koncepcijos patvirtinimo“;
24. 2021-07-19 Lietuvos Respublikos vidaus reikalų ministro įsakymas Nr. 1V-607 „Dėl Gaisrų prevencijos veiksmų plano patvirtinimo“;
25. 2021-11-15 Lietuvos Respublikos vidaus reikalų ministro įsakymas Nr. 1V-851 „Dėl Savivaldybės gaisrų prevencijos programos rengimo metodinių rekomendacijų patvirtinimo“;
26. Lietuvos Respublikos biudžeto sandaros įstatymas;
27. 2022-12-01 Šiaulių miesto savivaldybės tarybos sprendimas Nr. T-412 „Dėl Šiaulių miesto savivaldybės gaisrų prevencijos 2023–2025 metų programos patvirtinimo“;
28. 2022-12-01 Šiaulių miesto savivaldybės tarybos sprendimas Nr. T-411 „Dėl Šiaulių miesto savivaldybės nusikaltimų prevencijos 2023–2025 metų programos patvirtinimo“;
29. 2023-03-30 Šiaulių miesto savivaldybės tarybos sprendimas Nr. T-90 „Dėl Šiaulių miesto savivaldybės mero rezervo naudojimo tvarkos aprašo patvirtinimo“;
30. LR moterų ir vyrų lygių galimybių įstatymas;
31. LR lygių galimybių įstatymas

